Balenvosto

Balenvosto (angle: Whale tail) estas la Y-forma parto de tangao aŭ ŝnurkalsoneto videbla super la talirando de malalta ĝinzo, pantaloneto aŭ jupo, kiu similas al vosto de baleno. Popularigita de kelkaj inaj famuloj inkluzive de Christina Aguilera, Victoria Beckham, Mariah Carey, Paris Hilton kaj Britney Spears, montri balenajn vostojn populariĝis komence de la 2000-aj jaroj, kune kun la pliiĝo de malaltaj ĝinzoj kaj minimumecaj kalsonoj; sed malkreskis ene de la unua jardeko.

La angla vorto estis elektita de la American Dialect Society en januaro 2006 kiel la "plej kreiva vorto" de 2005.

Kategorio:Vestoj
Kategorio:Erotiko